Han var utkledd som kommunearbeider. En eneste politiker hilste.

I flere dager ventet skuespiller Pål Sverre Hagen utenfor Oslo rådhus utkledd som kommunearbeider. Bare en eneste politiker hilste.

3. jan. 2017 21:43 Sist oppdatert 3. januar 2017

Pål Sverre Hagen har prøvd de fleste typer kostymer. Ofte har han også hatt på kostyme ute blant folk mens han har ventet på filmsettet.

Han har erfart at responsen er svært ulik ut fra hva slags person eller yrke han er kledd som. Men under innspillingen av NRK-serien Valkyrien opplevde han noe helt nytt. Han var iført caps og en selvlysende gul kommunearbeider-jakke, med Oslo kommune på ryggen.